CELEX: 32008R0167
Language: lv
Date: 2008-02-22 00:00:00
Title: Komisijas Regula (EK) Nr. 167/2008 ( 2008. gada 22. februāris) par jaunu atļauju uz desmit gadiem izmantot kokcidiostatu par lopbarības piedevu (Dokuments attiecas uz EEZ)

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 50/14
            
         
      KOMISIJAS REGULA (EK) Nr. 167/2008
   (2008. gada 22. februāris)
   par jaunu atļauju uz desmit gadiem izmantot kokcidiostatu par lopbarības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9. pantu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2) un jo īpaši tās 25. pantu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai.
            
         
               (2)
            
            
               Regulas (EK) Nr. 1831/2003 25. pantā paredzēti pārejas posma pasākumi attiecībā uz barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 stāšanās spēkā.
            
         
               (3)
            
            
               Atļaujas pieteikums piedevai, kas minēta šīs regulas pielikumā, tika iesniegts pirms Regulas (EK) Nr. 1831/2003 stāšanās spēkā.
            
         
               (4)
            
            
               Atbilstīgi Direktīvas 70/524/EEK 4. panta 4. punktam sākotnējās piezīmes par minēto pieteikumu Komisijai nosūtīja pirms Regulas (EK) Nr. 1831/2003 stāšanās spēkā. Tādēļ minētais pieteikums jāizskata saskaņā ar 4. pantu Direktīvā 70/524/EEK.
            
         
               (5)
            
            
               Saskaņā ar minētās direktīvas 4. pantu persona, kas atbild par Kokcisan 120G laišanu apgrozībā, iesniegusi pieteikumu atļaujas saņemšanai uz desmit gadiem tā izmantošanai par kokcidiostatu gaļas cāļiem. Saskaņā ar šīs regulas pielikuma nosacījumiem Eiropas Pārtikas nekaitīguma iestāde (EPNI) ir devusi atzinumu par šā preparāta drošību, izmantojot to cilvēkiem, dzīvniekiem un vidē. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi šo preparātu, kas raksturots pielikumā, jāatļauj izmantot desmit gadus.
            
         
               (6)
            
            
               Šā pieteikuma novērtējums rāda, ka nepieciešamas atsevišķas procedūras, lai darbiniekus aizsargātu no pielikumā norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (3).
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Kokcidiostatu un citu medicīnisku vielu grupas preparātus, kas minēti pielikumā, atļauts desmit gadus izmantot kā piedevu dzīvnieku barībā atbilstīgi minētā pielikuma nosacījumiem.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 22. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1800/2004 (OV L 317, 16.10.2004., 37. lpp.).
   
      (2)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (3)  OV L 183, 29.6.1989., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2007/30/EK (OV L 165, 27.6.2007., 21. lpp.).
   
      PIELIKUMS
      
                  Piedevas reģistrācijas numurs
               
               
                  Par piedevas laišanu apgrozībā atbildīgās personas vārds/nosaukums un reģistrācijas numurs
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksim-ālais saturs
               
               
                  Citi noteikumi
               
               
                  Atļaujas termiņš
               
               
                  Maksimālais atlieku līmenis atbilstīgos dzīvnieku izcelsmes pārtikas produktos
               
            
                  mg aktīvās vielas uz kg kompleksās barības
               
            
                  Kokcidiostati un citas zāles
               
            
                  E 766
               
               
                  KRKA, d.d
                  
                     Novo mesto, Slovēnija
               
               
                  Salinomicīnnātrijs
                  
                     (Kokcisan 120G)
                  
               
               
                  
                               
                           
                           
                              
                                 Piedevas sastāvs:
                              
                              
                                           
                                       
                                       
                                          Salinomicīnnātrijs: 120 g/kg
                                       
                                    
                                           
                                       
                                       
                                          Kalcija karbonāts līdz 1 000 g/kg
                                       
                                    
                                           
                                       
                                       
                                          Saharoze: 80–100 g/kg
                                       
                                    
                                           
                                       
                                       
                                          Kukurūzas ciete: 20 g/kg
                                       
                                    
                        
                               
                           
                           
                              
                                 Aktīvā viela:
                              
                              
                                           
                                       
                                       
                                          Salinomicīnnātrijs,
                                       
                                    
                                           
                                       
                                       
                                          C42H69O11Na,
                                       
                                    
                                           
                                       
                                       
                                          CAS numurs: 55721-31-8,
                                       
                                    
                                           
                                       
                                       
                                          poliētera monokarbonskābes nātrija sāls, ko iegūst Streptomyces albus (CBS 101071) fermentēšanā
                                       
                                    
                        
                               
                           
                           
                              Raksturīgie piemaisījumi:
                              
                                           
                                       
                                       
                                          < 42 mg eleofilīna/kg salinomicīnnātrija
                                       
                                    
                                           
                                       
                                       
                                          < 40 g 17-epi-20-dezoksisalinomicīna/kg salinomicīnnātrija
                                       
                                    
                        
               
                  Gaļas cāļi
               
               
                  —
               
               
                  60
               
               
                  70
               
               
                  Aizliegts lietot vismaz trīs dienas pirms kaušanas.
                  Lietošanas pamācībā jānorāda izmantošana barības maisījumos:
                  
                               
                           
                           
                              “Bīstams zirgiem un tītariem”
                           
                        
                               
                           
                           
                              “Šī barība satur jonoforu: vienlaicīga lietošana ar dažām ārstnieciskām vielām (piem., tiamulīnu) var būt kontrindicēt”
                           
                        
               
                  2018. gada 26. februāris
               
               
                  5 μg salinomicīnnātrija/kg attiecībā uz visiem mitriem audiem